[{"text_idx": "#000001", "text": "Alg\u0302erio: malgrau\u0306 anonco pri baloto en julio, la stratoj plu estas mobilizataj kontrau\u0306 la reg\u0302imo"}, {"text_idx": "#000002", "text": "La 12an de aprilo, la stratoj de Alg\u0302ero estis plenplenaj de grandega homamaso da manifestaciantoj, por la oka sekvanta vendredo."}, {"text_idx": "#000003", "text": "Giganta kolektig\u0302o pas\u0302is en la centro de Alg\u0302ero por la oka sinsekva vendredo de protestado, la unua de post la enpostenigo de la provizora prezidento, kaj la anonco de prezidenta baloto la 4an de julio por elekti posteulon al Abdelaziz Bouteflika. La preciza nombro da manifestaciantoj estis malfacile taksebla, nek la au\u0306toritatoj, nek la protestantoj komunikis pri la nombro."}, {"text_idx": "#000004", "text": "Sed komence de la posttagmezo, densa homamaso plenplenigis la stratojn centre de la c\u0302efurbo, almenau\u0306 tiel impona kiel tiu de la antau\u0306aj vendredoj, kies mobilizadoj jam estis jug\u0302itaj esceptaj."}, {"text_idx": "#000005", "text": "Gravaj manifestacioj okazis ankau\u0306 en aliaj urboj de Alg\u0302erio, interalie en Bej\u0302aja kaj Tizi Uzu, c\u0302efaj urboj de Kabilio, kaj ankau\u0306 en Konstantino kaj Anaba."}, {"text_idx": "#000007", "text": "La alvokoj al amasa mobilizado multoblig\u0302is ekde la anonco mardon, de la enpostenigo de la provizora prezidento Abdelkader Bensalah, 77-jara, prezidento de la Alta C\u0302ambro de la Parlamento de antau\u0306 17 jaroj, kaj kiu apartenas al la aparato starigita de Bouteflika."}, {"text_idx": "#000008", "text": "La sloganoj celis aparte tiun aparac\u0302ikon, taskitan lau\u0306 la Konstitucio organizi la balotojn anoncitajn je la 4a de julio, kaj ankau\u0306 la generalon Ahmed Gai\u0308d Salah, kiu subtenas lin. \u00abBensalah, iru dormi en vian hejmon\u00bb (subkomprenite: kaj ne en la prezidentejon) estis legeble sur multaj afis\u0302tabuloj. Viroj, virinoj, ankau\u0306 infanoj kaj multaj junuloj kolektig\u0302is malgrau\u0306 forta polica c\u0302eesto, ekde la komenco de la mateno apud la Granda pos\u0302tejo, emblema konstruaj\u0302o en la centro de Alg\u0302ero, farig\u0302inta koro de la protestado de antau\u0306 preskau\u0306 du monatoj."}, {"text_idx": "#000009", "text": "La popola movado, kiu postulas demision de Bensalah, finon de la \u00absistemo\u00bb kaj \u00abAlg\u0302erion liberan kaj demokratian\u00bb, akiris la 2an de aprilo la demision de Abdelaziz Bouteflika, post 20 jaroj da potenco. Sed la strato nun rifuzas, ke la strukturoj kaj oficialuloj en posteno dum lia reg\u0302imo, estu taskitaj pri la transira reg\u0302imo, opiniante interalie, ke ili ne povos garantii liberan kaj justan baloton por elekti la posteulon de S\u00b0 Bouteflika."}, {"text_idx": "#000011", "text": "Alg\u0302erio: la polico subpremas la studentojn en Alg\u0302ero"}, {"text_idx": "#000012", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000014", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]